CELEX: 22005D0008
Language: sk
Date: 2005-02-08 00:00:00
Title: Rozhodnutie Spoločného výboru EHP č. 8/2005 z 8. februára 2005, ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

23.6.2005   
            
            
               SK
            
            
               Úradný vestník Európskej únie
            
            
               L 161/17
            
         ROZHODNUTIE SPOLOČNÉHO VÝBORU EHP
   č. 8/2005
   z 8. februára 2005,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená Dohodou o účasti Českej republiky, Cyperskej republiky, Estónskej republiky, Litovskej republiky, Lotyšskej republiky, Maďarskej republiky, Maltskej republiky, Poľskej republiky, Slovenskej republiky a Slovinskej republiky v Európskom hospodárskom priestore, ktorá bola podpísaná 14. októbra 2003 v Luxemburgu (1).
            
         
               (2)
            
            
               Nariadenie Európskeho parlamentu a Rady (ES) č. 2003/2003 z 13. októbra 2003 o hnojivách (2) sa má začleniť do dohody,
            
         
               (3)
            
            
               Nariadenie (ES) č. 2003/2003 zrušuje smernicu Rady 76/116/EHS (3), smernicu Komisie 77/535/EHS (4), smernicu Rady 80/876/EHS (5) a smernicu Komisie 87/94/EHS (6).
            
         
               (4)
            
            
               Ostatné akty Spoločenstva uvedené v kapitole XIV (Hnojivá) prílohy II k dohode (smernica Rady 89/284/EHS, smernica Komisie 89/519/EHS a smernica Rady 89/530/EHS) stratili účel.
            
         
               (5)
            
            
               V dôsledku toho bude celá kapitola XIV (Hnojivá) prílohy II k dohode nahradená odkazom na nariadenie (ES) č. 2003/2003,
            
         ROZHODOL TAKTO:
   Článok 1
   Text kapitoly XIV (Hnojivá) prílohy II k dohode sa nahrádza týmto:
   
      
                  „1.
               
               
                  
                     32003 R 2003: Nariadenie Európskeho parlamentu a Rady (ES) č. 2003/2003 z 13. októbra 2003 o hnojivách (Ú. v. EÚ L 304, 21.11.2003, s. 1).
               
            Ustanovenia nariadenia sa na účely tejto dohody upravujú takto:
                  a)
               
               
                  Štáty EZVO budú môcť obmedziť prístup na svoj trh podľa požiadaviek svojich právnych predpisov platných k dátumu nadobudnutia platnosti tejto dohody pokiaľ ide o kadmium v hnojivách. Zmluvné strany spoločne preskúmajú situáciu v roku 2009.
               
            
                  b)
               
               
                  V prílohe I kapitoly A.2 č. 1 stĺpci 6 treťom odseku sa do textu v zátvorkách dopĺňa toto:
                  ‚na Islande, v Lichtenštajnsku, v Nórsku‘.
               
            
                  c)
               
               
                  V prílohe I v kapitolách B.1.1, B.2.1 a B.4 v stĺpci 5 bode 3 druhom odseku prvej zarážke sa za 6b) do textu v zátvorkách dopĺňa toto:
                  ‚Island, Lichtenštajnsko, Nórsko‘.“
               
            
   Článok 2
   Znenia nariadenia (ES) č. 2003/2003 v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 9. februára 2005 za predpokladu, že Spoločnému výboru EHP budú do tohto dátumu zaslané všetky oznámenia podľa článku 103 ods. 1 dohody (7).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. februára 2005
      
         
            Za Spoločný výbor EHP
         
         
            predseda
         
         Richard WRIGHT
      
   
   
      (1)  Ú. v. EÚ L 130, 29.4.2004, s. 3.
   
      (2)  Ú. v. EÚ L 304, 21.11.2003, s. 1.
   
      (3)  Ú. v. ES L 24, 30.1.1976, s. 21.
   
      (4)  Ú. v. ES L 213, 22.8.1977, s. 1.
   
      (5)  Ú. v. ES L 250, 23.9.1980, s. 7.
   
      (6)  Ú. v. ES L 63, 9.3.1988, s. 16.
   
      (7)  Nie sú uvedené žiadne ústavné požiadavky.